Alexander Karl Heinrich Braun

Alexander Karl Heinrich Braun, tamén coñecido como Alexander Braun, nado en Ratisbona o 10 de maio de 1805 e finado en Berlín o 29 de marzo de 1877 foi un botánico alemán. 

Foi o representante máis destacado da Naturphilosophie (morfoloxía idealista) vexetal, instituída por Goethe.La Morfología Idealista  en publicacionesmedicina.uc.cl . Consultado o 14 de marzo de 2021.

 Traxectoria 
Alexander Braun estudou botánica en Heidelberg, París e Múnic. Foi profesor de botánica nas universidades de Friburgo, Giessen, Karlsruhe, Bonn e na Universidade Humboldt de Berlín, nesta desde 1851; máis tarde foi tamén o director do Xardín botánico de Berlín. 

Os seus traballos máis coñecidos versaron sobre a célula vexetal e a filotaxia en espiral (á disposición das follas, brácteas, flores ou outras estruturas vexetais repetitivas de forma regular, ao redor dun eixe o centro, a miúdo dispostas segundo un ou varios sistemas de espirais ou hélices).

Braun dedicou gran parte da súa obra á reflexión sobre a individualidade orgánica nos vexetais. A partir do paralelismo entre o ciclo vital dun vexetal a á vida dos taxons, Braun establecieu unha distinción entre o "individuo morfolóxico" e o "individuo fisiolóxico", que tería unha grande influencia sobre Ernst Haeckel.
; .

Braun interesouse en numerosos grupos taxonómicos: algas, brións, fieitos e plantas superiores (espermatófitos), así como no estudo de plantas fósiles.

Entre as especies de plantas descritas por Braun están: Aframomum corrorima, Centipeda cunninghamii, Linnaea floribunda, Phytolacca rugosa, Selaginella kraussiana e Solanum citrullifolium.

A lista completa dos 359 taxons descitos por Brau pode verse aquí.

Alexander Braun foi membro da Academia Alemá das Ciencias Naturais Leopoldina, da Real Academia das Ciencias de Suecia, da Academia Estadounidense das Artes e as Ciencias, da Academia de Ciencias de Baviera, da Academia Prusiana das Ciencias e da Academia Nacional de Ciencias dos Estados Unidos.

 Obras 
 1831: Untersuchung über die Ordnung der Schuppen an den Tannenzapfen
 1842: Nachträgliche Mitteilungen über die Gattungen Marsilea und Pilularia
 1850: Betrachtungen über die Erscheinung der Verjüngung in der Natur, insbesondere in der Lebens- und Bildungsgeschichte der Pflanze
 1851: Betrachtungen über die Erscheinung der Verjüngung in der Natur, insbesondere in der Lebens- und Bildungsgeschichte der Pflanze
 1852: Über die Richtungsverhältnisse der Saftströme in den Zellen der Characeen
 1853: Das Individuum der Pflanze in seinem Verhältnis zur Spezies etc.
 1854: Über den schiefen Verlauf der Holzfaser und die dadurch bedingte Drehung der Stämme
 1854: Über einige neue und weniger bekannte Krankheiten der Pflanzen, welche durch Pilze erzeugt werden
 1854: Das Individuum der Species in seinem Verhältnis zur Pflanze
 1855: Algarum unicellularium genera nova et minus cognita
 1856: Über Chytridium, eine Gattung einzelliger Schmarotzergewächse auf Algen und Infusorien
 1857: Über Parthenogenesis bei Pflanzen
 1860: Über Polyembryonie und Keimung von Caelebogyne
 1862: Über die Bedeutung der Morphologie
 1862: Zwei deutsche Isoetesarten
 1863: Über Isoetes
 1865: Beitrag zur Kenntnis der Gattung Selaginella
 1867: Die Characeen Afrikas
 1867: Conspectus systematicus Characearum europaearum
 1870: Neuere Untersuchungen über die Gattungen Marsilea und Pilularia
 1872: Über die Bedeutung der Entwicklung in der Naturgeschichte

 Abreviatura 
A abreviatura A.Braun emprégase para recoñecer a  como autoridade na descrición e taxonomía en botánica.Braun, Alexander Karl (Carl) Heinrich (1805-1877) no IPNI.

 Notas 

 Véxase tamén 

 Bibliografía 
 Alexander Braun. Na Leopoldina.
 August Wilhelm Eichler (1879): Rede bei der Enthüllung des Denkmals von Alexander Braun
 Gustav Fischer (1998): Geschichte der Biologie: Theorien, Methoden, Institutionen, Kurzbiographien. Jena: Gustav Fischer Verlag. ISBN 978-34-3735-010-8.
 Karl Mägdefrau (1999): Geschichte der Botanik. Leben und Leistung großer Forscher. 2. Auflage. Heidelberg: Springer-Verlag GmbH. ISBN 978-3-4372-0489-0.

 Ligazóns externas 
 Braun, Alexander Karl (Carl) Heinrich (1805-1877) en Global Plants.

Categoría:Científicos de Alemaña
Categoría:Botánicos de Alemaña
Categoría:Nados en 1805
Categoría:Nados en Ratisbona
Categoría:Finados en 1877
Categoría:Alumnos da Universidade de París
Categoría:Alumnos da Universidade de Múnic
Categoría:Alumnos da Universidade de Heidelberg
Categoría:Profesores da Universidade de Friburgo
Categoría:Profesores da Universidade de Giessen
Categoría:Profesores do Instituto Tecnolóxico de Karlsruhe
Categoría:Profesores da Universidade de Bonn
Categoría:Profesores da Universidade Humboldt de Berlín